दिल्ली: मुखर्जी नगर में फिर हुआ हंगामा, अकाली दल के विधायक और पत्रकार से हाथापाई, देखें VIDEO  
दिल्ली के मुखर्जी नगर में फिर हुआ हंगामा
अकाली दल के विधायक और पत्रकार से हाथापाई
टेम्पो चालक की पिटाई के मामले में लोगों में गुस्सा
मुखर्जी नगर में पुलिस कर्मियों द्वारा एक टेम्पो चालक की पिटाई के मामले में लोगों में लगातार गुस्सा नजर आ रहा है, सोमवार रात मुखर्जी नगर थाने में फिर से सैकड़ों की संख्या में लोग जमा हो गए थे. मुखर्जी नगर थाने के सामने जो लोग इकठ्ठा हुए थे वो मांग कर रहे थे कि वीडियो में मारपीट करते हुए जितने लोग दिख रहे हैं वो सभी बर्खास्त हों. सभी के खिलाफ केस दर्ज हो. अकाली दल से दिल्ली से एमएलए मनिंदरजीत सिंह सिरसा भी इसमें आये थे. वो थाने के अंदर गए और जब बाहर निकले तो बताया कि पुलिस ने बढ़िया कार्रवाई की है, सही धाराओं में  केस भी दर्ज कर लिया है.
इससे लोग नाराज हो गए और बोले तुम पुलिस से मिले हो, वही बात कर रहे हो जो पुलिस कर रही है. इसके बाद लोगों ने सिरसा के साथ हाथापाई की. एक पत्रकार को भी पीटा. इससे पहले जब अरविंद केजरीवाल ड्राइवर सरबजीत से मिलने गए थे तब अकाली दल से जुड़े लोगों ने केजरीवाल के खिलाफ नारेबाजी की थी. 
#WATCH Shiromani Akali Dal MLA, Manjinder Singh Sirsa, manhandled by protesters in Mukherjee Nagar during a protest against the thrashing of auto driver Sarabjeet Singh and his son by Police. (Note: abusive language) #Delhipic.twitter.com/55dXaRz53x
इससे पहले दिल्ली के मुखर्जी नगर मामले में पुलिस ने दो क्रॉस एफआईआर दर्ज की थीं. पहली एफआईआर पुलिस की तरफ से और दूसरी सरबजीत की तरफ से, मामले की जांच क्राइम ब्रांच को ट्रांसफर कर दी गई थी. पुलिस के आचरण की जांच नार्थ रेंज के जॉइंट कमिश्नर मनीष अग्रवाल करेंगे. वे जांच करेंगे कि किस पुलिस वाले की भूमिका क्या रही.पहली एफआईआर एएसआई योगराज की शिकायत पर धारा, 186, 353 और 332/34 के तहत की गई थी .दूसरा मामला आरोपी सरबजीत की तरफ से पुलिस वालों के खिलाफ किया गया था.
शुरुआती जांच में आया कि झगड़े की शुरुआत पुलिस की गाड़ी से आरोपी की गाड़ी का हल्के से टच होने की वजह से हुआ. इस झगड़े में पुलिस के आठ लोग घायल हुए हैं.